Woord: Lekkerbek | Maroela Media
I s.nw. Persoon wat baie lief is vir lekker eet en drink en dikw. ook in dié verband erg kieskeurig is: ‘n Land se kookkuns kan nooit eintlik beoordeel word volgens wat aan die lekkerbek in hotels voorgesit word nie (C.L. Leipoldt: Polfyntjies, 1963, 25).
•Ook fig.: Vir die huidige word die smaak en grille van die lekkerbek in die motorbedryf bevredig (Oosterlig, 26 Okt. 1972, 12). • Ook soms van diere gesê: Olifante (is) lekkerbekke en (sal) honderde kilometer ver agter ‘n lekkerny trek (P.J. Schoeman: Afr.-vriende 1, 1975, 46). II b.nw. (minder gebruiklik) Lekkerbekkig: Die skape het sommer gou lekkerbek begin word (Volksblad, 29 Jun. 1970, 4).
Deel van: Idiome en uitdrukkings, Taaltoffie
Uitdrukking: Iemand die loef afsteek
Uitdrukking: In Lotusland wees Oppas om té konserwatief te belê in aftrede | Netwerk24
Deur Vida Booysen 18 Julie 2018 05:00
Inflasie is die grootste vyand van jou kapitaal ná aftrede, maar afgetredenes is geneig om heeltemal te konserwatief te belê, wat veroorsaak dat hulle nie inflasie klop nie.
Op 65 het jy potensieel nog ’n beleggingshorison van tot 30 jaar. Daarom het jy steeds groeibates soos aandele in jou portefeulje nodig.
Maar omdat mense hul aftreekapitaal te alle koste wil beskerm, belê hulle eerder in iets soos die geldmark en rentedraende produkte wat dikwels ’n opbrengs van minder as die inflasiekoers lewer.
“Suid-Afrikaanse beleggers het die afgelope aantal jare beslis ’n voorkeur vir konserwatiewe beleggingsopsies getoon namate kontantbeleggings vir ’n tydperk beter as meer riskante aandelebeleggings op die plaaslike mark gevaar het,” sê Pieter Hugo, besturende direkteur van Prudential Effektetrusts.
Prudential is een van die deelnemers aan Volksblad, Jenwil BlouSter Finansiële Adviesdienste, Sanlam en Radio Rosestad se Aftreekongres op 16 Augustus in Bloemfontein.
Beleggers hou egter nie rekening daarmee dat dié prestasie net oor ’n kort beleggingsiklus plaasvind nie, waarsku Hugo.
“Die opbrengs op aandele klop kontant keer op keer op langer termyn.”
Oor die afgelope 40 jaar was die gemiddelde opbrengs op aandele 8%. Dit is beter as die opbrengs van inflasie plus 2% tot 3% wat effekte gelewer het – en sommer heelwat hoër as die inflasiekoers plus 1% wat ’n kontantbelegging gebied het.
“Met ’n onttrekkingskoers van byvoorbeeld 5% per jaar en jou belegging hoofsaaklik in vaste-inkomstebates soos kontant en effekte, sal jy waarskynlik opbrengste verdien van hoër as die 5% wat jy onttrek. Gegewe die lae opbrengs op lang termyn is die kans egter ook baie goed dat jou oorblywende kapitaal nie só sal groei dat jy inflasie klop nie en dus stel jy jou toekomstige inkomste aan risiko bloot.”
Maar hoe gemaak as die aandelebeurs dalk op ’n hoogtepunt is of aan die daal is wanneer jy aftree? Kan ’n mens voorspel wanneer die mark gaan draai en dan vinnig jou geld verskuif van meer konserwatiewe beleggingsinstrumente na aandele toe?
Hugo sê gegewe die talle faktore wat wêreldmarkte beïnvloed, kan niemand konsekwent en met ’n groot mate van akkuraatheid voorspel wat die mark op die kort termyn gaan doen nie.
“Dit is waarom beleggers op lang termyn moet bly belê sodat hulle ook voordeel uit die mark se opswaaie trek.”
Hy sê 2017 was ’n goeie voorbeeld van ’n jaar waarin finansiële markte dit reggekry het om goeie opbrengste te lewer, maar dié opbrengste was baie oneweredig versprei.
“Tot Junie 2017 het Suid-Afrikaanse aandele ’n opbrengs van minder as 5% gelewer, maar teen die einde van die jaar het die indeks van alle aandele 21% gelewer.”
Oor dieselfde tydperk het Suid-Afrikaanse staatseffekte ’n opbrengs van 10,2% gelewer en genoteerde eiendom, wat swak weggespring het, het uiteindelik ’n gemiddelde opbrengs van 17,2% vir die jaar gelewer.
Hy waarsku beleggers wat meer riskante bates vermy het omdat hulle oor vorige teleurstellende historiese opbrengste bekommerd was, sou nie voordeel uit dié lopie kon trek nie.
“Terugskouend was 2017 ’n jaar wat geduldige beleggers beloon het wat in geselekteerde fondse belê was. ’n Benadering wat op waarde geskoei was tesame met aktiewe bestuur en diversifikasie sou vrugte afgewerp het.”
Prudential se Prudential Inflation Plus-fonds wat bestuur word om ’n bruto opbrengs van 5% bo inflasie te verkry oor ’n bewegende driejaartydperk, maar ook om kliënte se belegging te beskerm deur nie ’n verlies oor ’n bewegende 12-maande-tydperk te ly nie, het wel voordeel uit die lopie getrek.
“Ons het nie probeer om gebeure te voorspel en die mark se draaipunt te probeer bepaal nie. Ons het bloot ons posisies aktief bestuur terwyl waardasies deur die jaar gedaal of gestyg het.”
Hy beklemtoon dat dit uiters belangrik is vir ’n belegger om ’n finansiële adviseur te raadpleeg om ’n toepaslike beleggingsplan vir lang termyn uit te werk.
“Dan hou ’n mens by so ’n plan wat die regte mengsel van groeibates het om jou langtermyndoelwitte te bereik.”
Die aftreekongres word op 16 Augustus om 17:00 by Summerwood Country Estate buite Bloemfontein gehou.
Toegang is gratis, maar besprekings is noodsaaklik. Bel Caren Eigelaar van Jenwil BlouSter by 051 447 0463 of stuur ’n e-pos na office@jenwil.co.za.
Gewilde aftreekongres weer in Bfn gehou
Wat 1 Maart 2019 vir jou aftreegeld beteken